
Text rozhodnutia
Súd: Krajský súd Košice Spisová značka: 1Sd/32/2016 Identifikačné číslo súdneho spisu: 7016200501 Dátum vydania rozhodnutia: 17. 06. 2016 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2016:7016200501.1 Uznesenie Krajský súd v Košiciach v právnej veci navrhovateľa: P. Q., P. XXXX/X, B., proti odporkyni: Sociálna poisťovňa, ústredie, Ul. 29. augusta 8, Bratislava, v konaní o starobný dôchodok, takto r o z h o d o l : Z a s t a v u j e konanie. Žiaden z účastníkov nemá právo na náhradu trov konania. o d ô v o d n e n i e : Navrhovateľ na pojednávaní súdu dňa 17.06.2016 zobral svoj návrh (opravný prostriedok doručený odporkyni dňa 12.04.2016 a nazvaný žiadosť) na preskúmanie rozhodnutia odporkyne zo dňa 14.03.2016 č. XXX XXX XXXX X späť - v zmysle ust. § 250h ods. 2 O.s.p., ktoré súd primerane použil na základe ust. § 250l ods. 2 O.s.p., podľa ktorého až do rozhodnutia súdu môže navrhovateľ vziať návrh späť - uznajúc, že napriek odporkyňou vykonanému dokazovaniu a jeho vlastnému pátraniu, prostredníctvom príbuzných, sa nepodarilo získať doklady o tom, že pracoval v B. zrejme pre vojnou postihnutú oblasť, čo je notoricky známa skutočnosť. Preto súd podľa § 250d ods. 3 O.s.p. - podľa ktorého, ak návrh bol vzatý späť, súd uznesením konanie zastaví - s použitím ust. § 250l ods. 2 O.s.p. konanie uznesením zastavil. Rozhodnutie o trovách konania sa opiera o ust. § 146 ods. 1 písm. c) O.s.p. použitého v spojitosti s ust. § 246c O.s.p. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR v Bratislave prostredníctvom tunajšieho súdu, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7016200501.1 (dáta aktuálne k 12. 11. 2026). Záväzné je znenie zverejnené súdom.




